НАЦИОНАЛЕН КЛУБ “РОДОЛЮБИЕ”

Обществен съвет

1504 София,  ул. “Николай  Ракитин” №11, тел. 02/9437782

Националният клуб”РОДОЛЮБИЕ” 

призовава  учителите и учениците от цялата страна да подготвят и участват 

в Национално ученическо състезание под надслов:”Земя на дедите ни, бъди благословена”

През учебната 2006/2007 година състезанието е посветено

 на 170-годишнината от рождението на Васил Левски

Цели на състезанието:

1. Да насочи вниманието на учениците към личността, идейния свят и безсмъртната диря на Апостола в днешна България.

2. Да стимулира творческото мислене на учениците при работа в екип и изява на личните им качества.

3. Да предизвика по-голям обществен интерес към историческата личност и неговото време и към умението на младото поколение да го преосмислят от позициите на съвремието.

Организатори:

Национален клуб”РОДОЛЮБИЕ” със съдействието на: 

 МИНИСТЕРСТВОТО НА ОБРАЗОВАНИЕТО И НАУКАТА, 

Националния комитет и фондация „Васил Левски“, Националния дворец на децата, 

ТАНГРА ТанНакРа ОБЩОБЪЛГАРСКА ФОНДАЦИЯ,

Историческия факултет на СУ “Св. Кл. Охридски“

 Националния военноисторически музей,

Синдиката на българските учители и вестник „Учителско дело“,

Националния седмичник за образование и наука “Аз  Буки”

Р  Е  Г  Л  А  М  Е  Н  Т

за провеждането на Националното ученическо състезание на тема:

“170 години от рождението на Апостола на свободата”

   
 І Участници:  Ученици / от ІІІ до ХІІ клас / от страната, които желаят да демонстрират публично своите знания свързани с темата. Участниците са разпределени в три възрастови групи. В националното състезание участват отборите победители в регионалните състезания, като всеки регион има право да изпрати по един петчленен отбор от първите две възрастови групи и  един екип (от 3 до 5 души) от трета възрастова група.  

ІІ Съдържание: Всяка група се състезава в отделна подтема:

   
       първа група /ІІІ – ІV клас/ - “Пътят на В. Левски – от Карлово до Къкрина”. Акцентът се поставя върху биографията на В. Левски, революционната му дейност и неговият образ в българската култура.

      втора група / V-VІІІ  клас/- “Идейният свят на Апостола”. Акцентът е върху дейността, приносите на Левски и заветите му днес.

      трета група /ІХ – ХІІ клас/ - “В. Левски, неговото време и днешна България”. Акцентът е върху идеологията на Левски в паралели с балканските и европейските националноосвободителни движения, съвременни измерения, паметни места, лична позиция.

ІІІ Ред на състезанието:

Състезанието ще се проведе в три кръга. Отборното представяне допуска в регламентираното време допълнение на отговора от други членове на отбора. Ако след приключването на трите кръга някои от отборите, заемащи първите места, имат равен брой точки, те ще се състезават в допълнителен кръг за излъчване на отбор победител.

Всеки отбор трябва да подготви кратко /до 1 минута/ представяне на региона, училището и отбора, което да оповести при началото  на националното състезание.

За учениците от ІІІ и ІV клас:

І кръг –“Пътят на В. Левски – от Карлово до Къкрина”

Участниците говорят за родното място, семейната среда, ранните години на В. Левски и участието му в българските легии и четническото движение.   Открояват ролята му като организатор и ръководител на Вътрешната революционна организация. 

Времетраене: 3 минути

ІІ кръг – “Паметта за В. Левски в моя роден край”

Състезателите предварително подготвят материал за онагледяване /снимки, рисунки, плакат/ и по него представят паметни места от родния си край , свързани с личността и делото на Апостола. Могат да бъдат представени селища, училища, читалища и други обекти, носещи неговото име.

Времетраене: 2 минути.

ІІІ кръг-Ребус или игрословица

В това време публиката  отговаря на въпроси от викторина.

Времетраене: 3 минути

ІV  кръг /при равен брой точки/ - “Моят Левски”

Участниците имат възможност за творческа изява – стихотворение (може и лично), песен, рисунка, сценка. 

Времетраене: 2 минути.

За учениците от V – VІІІ клас:

І кръг – “Идейният свят на Апостола”

Участниците изтеглят една от предварително предоставените мисли, завети или цитати, обясняват произхода (ако е цитат), повода за изказването на мисълта или завета и възгледите на Левски, с които се свързва. 

Времетраене: 3 минути

ІІ кръг – „Местата на Апостола“

Състезателите изготвят плакат, като подбират от предоставените им изображения и ги обвързват с мото.

Времетраене: 3 минути, от които 30 секунди за представяне.

ІІІ кръг - “В. Левски в изобразителното изкуство”

Състезателите сглобяват пъзел по изображение, разпознават го и дават кратки сведения за него.

В това време публиката отговаря на въпроси.

Времетраене: 3 минути и 30 секунди за представяне.

ІV кръг /при равен брой точки/ - На участниците се предоставя  откъс от литературно произведение. Задачата е да разпознаят произведението и да   представят част от него.

Времетраене: 3 минути

За учениците от ІХ – ХІІ клас: “В. Левски, неговото време и днешна България”

I кръг Участниците в екипите попълват тест върху личността, идейното наследство и съвременните измерения на делото на В. Левски.

Времетраене: 5 минути

II кръг 

Представяне на предварително подготвен продукт– презентация, изследване, фоторазказ или друг вид – по една от следните теми:

· Васил Левски и неговото време (съратници,опоненти, „местата“ на Левски, паралели с дейци на балканското и европейското националноосвободително движение, другите за В. Левски)

· Балкански и европейски измерения на идеите на В. Левски

· Приноси на В. Левски за развитието на българската национална идея

· Заветите на Левски днес

· Светец или национален герой

Представянето може да бъде защита, дебат, сценка или друго, като се включва целият екип. Не се допуска ползването на записки.

Времетраене – 5 минути.

III кръг (при равен брой точки) – събеседване на журито с отборите.

ІV. Оценяване

Участниците ще бъдат оценявани от жури по точкова система.

ПОКАЗАТЕЛИ ЗА ОЦЕНЯВАНЕ:

СЪДЪРЖАНИЕ – пълнота, точност, яснота по конкретната формулировка. (0 – слабо; 1 – средно; 2 – отлично). При теста всеки верен отговор получава по 1 т.

ПРЕДСТАВЯНЕ – убедителност, артистичност, използване на допълнителни елементи, работа в екип (0 – слабо; 1 – средно; 2 – отлично)

ВРЕМЕ - спазено – 2 т., малко просрочено – 1 т., не стига за същината на отговора – 0 т.

СПЕЦИФИЧНИ - умение за подбор от предоставените материали, творчески подход, естетичност на изпълнението, обвързване на изображенията и мотото с темата на кръга.

Забележка: Критериите са общи за всички участници. Журито ще отчита възрастовите особености и спецификата на задачите за всяка  възрастова група и за всеки кръг. 

V. Награждаване

· Всички отбори участници в националния кръг получават грамота за участие.

· Обявяват се отборите, класирани на първите 10 места.

· Класираните на първите три места получават колективни награди.

· Класираните на първо място в трите възрастови групи получават и покана за участие в народния събор „Ден на В. Левски“ в Карлово.

· Ръководителите на наградените отбори получават право да кандидатстват за пета квалификационна степен.

VI. Препоръчителна литература:

Апостолът. Страници от писмата на Левски. С., 1971.

Васил Левски. Документален летопис 1837-1873. С., 1987.

Васил Левски в изобразителното изкуство. С., 1976.

Генчев, Н. Васил Левски. С., 1987.

Генчев, Н. Левски, революцията и бъдещият свят. С., 1973

Къща музей „В. Левски“ Карлово. С., 1996.

Унджиев, Ив. Васил Левски. С., 1980.

Списъкът на произведенията и изображенията, включени в състезанието, и по-подробна библиография ще бъдат публикувани допълнително.

VII. Организационно обезпечаване:

Националното състезание ще се проведе на 10 и 11 май 2007 г. в Националния военноисторически музей в София.

Заявките за участие се приемат до 30 март 2007 г. на адреса на НК „Родолюбие“ - София 1504, ул. „Н. Ракитин“11 или на e-mail nkrodolubie@abv.bg. Заявките трябва да съдържат списък на участниците и техните ръководители, времето за престой в София на отделните отбори или на цялата група, начина за придвижване до София (с обществен или собствен транспорт), броя на нощувките и нощуващите (по дати), други данни за престоя (ако има такива). На базата на тази информация организаторите подготвят графика за представянето, за придвижването и настаняването на групите.

